12.4.2022 г.
BG
Официален вестник на Европейския съюз
L 114/189
емисиите на парникови газове.
Трето, те могат да служат за доказване на спазването на правилата, установени в член 27, параграф 3 от Директива (ЕС) 2018/2001 за изчисление на електроенергията от възобновяеми източници в транспорта.
Четвърто, те могат да служат за доказване, че икономическите оператори въвеждат точна информация в базата данни на Съюза или в националната база данни за някои възобновяеми горива и рециклирани въглеродни горива, използвани в транспорта, в съответствие с член 28, параграф 4 от Директива (ЕС) 2018/2001.
Пето, те могат да се използват за сертифициране на биогорива, течни горива от биомаса и газообразни и твърди горива от биомаса с нисък риск от непреки промени в земеползването.
Комисията може да реши, че доброволните национални или международни схеми могат да обслужват всички цели или някои от тях.
(4)
Когато икономически оператор предостави доказателства или данни за съответствие с критериите за устойчивост и за намаление на емисиите на парникови газове, получени в съответствие с призната от Комисията доброволна схема, доколкото тези данни или доказателства са обхванати от решението за признаване на доброволната схема, съответната държава членка не следва да изисква от подалия данните да предостави допълнителни доказателства.
(5)
На 24 февруари 2021 г. съгласно член 30, параграф 4 от Директивата до Комисията за пръв път беше подадено искане за признаване на доброволната схема „Red Tractor Farm Assurance Crops and Sugar Beet Scheme“.
Подаването на искане бе последвано от оценка на схемата от страна на Комисията, при която бяха установени някои проблеми, изискващи изменение.
При повторното подаване на искане за признаване, направено на 23 юни 2021 г., подходът към тези въпроси бе коригиран.
Схемата обхваща биогоривата, получени от комбинирани култури и захарно цвекло (с изключение на отпадъци и остатъци), произведени в Обединеното кралство от стопанството до първия пункт на доставка на селскостопанската биомаса.
(6)
При оценката на доброволната схема „Red Tractor Farm Assurance Crops and Sugar Beet Scheme“ Комисията установи, че тя адекватно обхваща критериите за устойчивост, определени в член 29, параграфи 3—5 от Директива (ЕС) 2018/2001, и прилага методика на масов баланс в съответствие с изискванията на член 30, параграфи 1 и 2 от Директива (ЕС) 2018/2001.
Проверката на спазването от страна на икономическите оператори на критериите за намаление на емисиите на парникови газове за целите на член 29, параграф 10 от Директива (ЕС) 2018/2001 не попада в обхвата на сертифицирането по схемата „Red Tractor Farm Assurance Crops and Sugar Beet Scheme“.
Оценката не взема предвид предстоящия акт за изпълнение, който предстои да бъде приет в съответствие с член 30, параграф 8 от Директива (ЕС) 2018/2001 относно правилата за проверка на устойчивостта и критериите за намаление на емисиите на парникови газове и критериите за нисък риск от непреки промени в земеползването.
Поради това „Red Tractor Farm Assurance Crops and Sugar Beet Scheme“ ще бъде преразгледана, когато бъде приет такъв акт за изпълнение.
(7)
Оценката на доброволната схема „Red Tractor Farm Assurance Crops and Sugar Beet Scheme“ установи, че тя отговаря на адекватни стандарти за надеждност, прозрачност и независим одит в съответствие с член 30, параграф 8 от Директива (ЕС) 2018/2001.
(8)
На уебсайта EUROPA на Комисията в раздела, посветен на доброволните схеми, следва да се даде достъп до признатата схема.
(9)
Мерките, предвидени в настоящия регламент, са в съответствие със становището на Комитета по устойчивост на биогоривата, течните горива от биомаса и газообразните и твърдите горива от биомаса,
ПРИЕ НАСТОЯЩОТО РЕШЕНИЕ:
Член 1 Доброволната схема „Red Tractor“ (наричана по-нататък „схемата“), представена за признаване на Комисията на 23 юни 2021 г., показва следните елементи за одитираните по схемата горива: а) съответствие на партидите биогорива с критериите за устойчивост, посочени в член 29, параграфи 3—5 от Директива (ЕС) 2018/2001; б) съответствие на икономическите оператори със задължението да въвеждат точна информация в базата данни на Съюза или в националната база данни за възобновяемите горива и рециклираните въглеродни горива, използвани в транспорта, в съответствие с член 28, параграф 4 от Директива (ЕС) 2018/2001.
Член 2 Настоящото решение е валидно за срок от 5 години след влизането му в сила.
Ако съдържанието на схемата във вида, в който е представена за признаване от Комисията на 23 юни 2021 г., претърпи промени по начин, който може да засегне основанието за настоящото решение, Комисията се уведомява без забавяне за тези промени.
Комисията извършва оценка на промените, за които е уведомена, с цел да установи дали схемата все още покрива в достатъчна степен критериите за устойчивост, за които е призната.